stanford-oval/wikipedia huggingface dataset:
วิทยาลัยการจัดการ มหาวิทยาลัยมหิดล
หลักสูตร > ปริญญาโท

| --- | --- |
  ปริญญาโท หลักสูตรปกติ  หลักสูตรการจัดการมหาบัณฑิต สาขาการจัดการธุรกิจ (Business Management)  หลักสูตรการจัดการมหาบัณฑิต สาขาการจัดการและกลยุทธ์ (Management and Strategy)  หลักสูตรการจัดการมหาบัณฑิต สาขาการตลาด (Marketing)  หลักสูตรการจัดการมหาบัณฑิต สาขาการเงิน (Finance)  หลักสูตรการจัดการมหาบัณฑิต สาขาการจัดการธุรกิจอาหาร (Food Business Management)  หลักสูตรการจัดการมหาบัณฑิต สาขาภาวะผู้ประกอบการและนวัตกรรม (Entrepreneurship and Innovation)  หลักสูตรการจัดการมหาบัณฑิต สาขาทุนมนุษย์และการจัดการองค์กร (Human Capital and Organization Management):  ปริญญาโท หลักสูตรนานาชาติ  Entrepreneurship Management (EN)  Corporate Finance (MMCF)  Financial Management (FM)  General Management  (GM)  Healthcare and Wellness Management (HWM)  Leadership and Human Resource Management (HR)  Innovation in Management (IM)  Marketing and Management (MM)  Master of Management (Full-time, Fast track)  New Technology Ventures (NV)  Online International Master of Management Program (OIP)
หลักสูตร > ประกาศนียบัตรบัณฑิตขั้นสูง

สาขาการจัดการ
รางวัลของวิทยาลัย

↑  สีประจำวิทยาลัย, เข้าถึงวันที่ 3 ตุลาคม พ.ศ. 2559
รางวัลที่วิทยาลัยการจัดการได้รับในระดับนานาชาติมีมากมาย
2023 Innovations that Inspire by AACSB
PRME Global Champions (Responsible Business Schools)
สุรสีห์ อิทธิกุล

| สุรสีห์ อิทธิกุล |
| --- | --- |
สุรสีห์ อิทธิกุล ในภาพยนตร์ไอฟาย..แต๊งกิ้ว..เลิฟยู้
ข้อมูลพื้นฐาน
ชื่อเกิด: สุรสีห์ อิทธิกุล
เกิด: 14 ธันวาคม พ.ศ. 2493 (74 ปี)
แนวเพลง: ฮาร์ดร็อก, บลูส์ร็อก, โปรเกรสซีฟร็อก, เวิลด์มิวสิค, กอสเปล, คันทรี
อาชีพ: นักร้อง, นักดนตรี, นักแต่งเพลง
เครื่องดนตรี: กีตาร์, เปียโน, ฟลูท, Synthesizer
ช่วงปี: พ.ศ. 2525 - ปัจจุบัน
ค่ายเพลง: จีเอ็มเอ็ม แกรมมี่
สุรสีห์ อิทธิกุล (เกิด 14 ธันวาคม พ.ศ. 2493) ชื่อเล่น อ้อง เป็นหนึ่งในนักร้อง นักดนตรีชาวไทย ผู้พลิกยุคสมัยแห่งดนตรีของประเทศไทย มาสู่ดนตรีในแนวสากล มีผลงานทางดนตรีอัลบั้มเพลงส่วนตัวมาแล้ว 4 ชุด และเพลงประกอบภาพยนตร์ ละคร หรือ โฆษณาอีกมากมาย
ประวัติ

สุรสีห์ อิทธิกุล สำเร็จการศึกษา ทางด้านดนตรีและการเรียบเรียงเสียงประสานจากมหาวิทยาลัยออริกอน สหรัฐอเมริกา เมื่อ พ.ศ. 2517 แล้วกลับมารับราชการที่กองดุริยางค์ทหารบก เป็นเวลาสองปี  ซึ่งในปี พ.ศ. 2519 ได้เริ่มเส้นทางดนตรีจากการที่ ดนู ฮันตระกูล ได้ชักชวนมาทำงานร่วมกันในโครงการ "ภาคีวัดอรุณ" และปี พ.ศ. 2521 ก็ได้ก่อตั้งบริษัทบัตเตอร์ฟลาย ร่วมกับ ดนู ฮันตระกูล, จิรพรรณ อังศวานนท์ และ กฤษณ์ โชคทิพย์พัฒนา จากนั้นก่อตั้งโรงเรียนสอนดนตรีศศิลิยะ (ซึ่งตอนหลังเปลี่ยนชื่อ เป็นบัตเตอร์ฟลาย) และได้ร่วมกันทำวงดนตรี "บัตเตอร์ฟลาย" โดยสุรสีห์ทำหน้าที่ตำแหน่งร้องนำและคีย์บอร์ด ซึ่งผลิตงานเพลงออกมา 3 อัลบั้ม ควบคู่ไปกับการทำเพลงประกอบภาพยนตร์ เรื่อง "เงิน เงิน เงิน" (นำแสดงโดย เกรียงไกร อุณหะนันทน์ และ อภิรดี ภวภูตานนท์) และทำเพลงประกอบภาพยนตร์ เรื่อง "วัยระเริง" (นำแสดงโดยอำพล ลำพูน และ วรรษมน วัฒโรดม) ภายหลังผลงานเพลงทั้ง 2 เรื่อง ได้นำมารวมกันอยู่ในอัลบั้ม "ยุโรป" โดยมีเรวัต พุทธินันทน์ เป็นโปรดิวเซอร์ หลังจากนั้น "บัตเตอร์ฟลาย" ได้ทำเพลง เพลงประกอบโฆษณา เพลงประกอบละคร และเพลงประกอบรายการสารคดีอีกมากมาย และในปี พ.ศ. 2528 สุรสีห์ก็ได้ออกผลงานเดี่ยวอัลบั้มแรกในสังกัด Grammy Entertainment ชุด "กัลปาวสาน" อีก 5 ปีต่อมาก็ได้ออกอัลบั้มชุดที่ 2 "คนดนตรี" ที่มีเพลงดังอย่าง "ปราสาททราย" ทำให้คนรู้จักไปทั่วทุกทิศทาง และได้ออกอัลบั้มชุดที่ 3 "พอดี พอดี" จากนั้นก็สุมทำผลงานเพลงจนในอีก 8 ปีถัดมาก็ออกผลงานเดี่ยวชุดสุดท้าย "Project Album"
ผลงาน > ผลงานในวง บัตเตอร์ฟลาย

พ.ศ. 2525 อัลบั้ม Butterfly
พ.ศ. 2526 อัลบั้ม Butterfly II
พ.ศ. 2526 อัลบั้ม เพลงประกอบภาพยนตร์ เงิน เงิน เงิน
พ.ศ. 2527 อัลบั้ม เพลงประกอบภาพยนตร์ วัยระเริง
พ.ศ. 2529 อัลบั้ม Butterfly Vol. 3 Action!
พ.ศ. 2531 อัลบั้ม เมื่อตะวันเรือง (รวมเพลงประกอบสารคดี)
พ.ศ. 2534 อัลบั้ม เวลาในขวดแก้ว (รวมเพลงประกอบภาพยนตร์ช่วงปี 2530-2534)
พ.ศ. 2563 อัลบั้ม ไหมไทย สุรสีห์ (ร่วมกับ วงสนามหลวง และ ดนู ฮันตระกูล)
ผลงาน > ผลงานเดี่ยว

กัลปาวสาน ( วางจำหน่าย 8 เมษายน พ.ศ. 2528)
ใกล้กับไกล
จงจำไว้ทุกถ้อยคำ
ตัวเราของใคร
พระอาทิตย์เที่ยงวัน
คนไหนเก่ง คนนั้นดัง
ลืมนะลืม
กัลปาวสาน
เอมวลี
จากแสงแดด ถึงสายลม
ผู้หญิง ผู้หญิง ผู้หญิง
คำนึงชีวิต
ครวญ
วันหนึ่งวันนั้น
เวลา
คนดนตรี (วางจำหน่าย 25 สิงหาคม พ.ศ. 2533)
ต้นไม้
ปราสาททราย
ทะเลคน
ตะเกียง
เธอหรือเปล่า
อยู่ไปเพลินเพลิน
เฉพาะงานนี้
ไม่มีวันจะใกล้เธอ
พลุเพลิง
ค้นเข้าไป
พอดี พอดี (วางจำหน่าย 29 มีนาคม พ.ศ. 2535)
พอดี พอดี
ฟ้า ดาว ฉัน เธอ
ไกล
ไปให้ถึงดวงดาว
น้ำ
นี่คือ...ศิลปิน
ทิ้งฝัน
ไอ้ตัวร้าย
เธอไม่มีใจ
วันนี้ ตรงนี้
Project Album (วางจำหน่าย 24 กุมภาพันธ์ พ.ศ. 2543)
เรื่องธรรมดา
ยอมจำนน
เปลวไฟในห่าฝน
สายน้ำ
สวรรค์
ไม่เคยเปลี่ยน
เหม่อ
คุ้มกันไหม
สูงสุดฟ้า
ตน
ผลงาน > คอนเสิร์ต

9 กุมภาพันธ์ พ.ศ. 2528 คอนเสิร์ต ทำโดยคนไทย (รับเชิญ)
6 ธันวาคม พ.ศ. 2535  คอนเสิร์ต โลกดนตรี วันพ่อ
19 ธันวาคม พ.ศ. 2535  คอนเสิร์ต รักเกินนิยาม (รับเชิญ)
เมษายน พ.ศ. 2536  คอนเสิร์ต Earth Day Concert ครั้งที่ 3
9 มกราคม พ.ศ. 2537  คอนเสิร์ต 10 ปี แกรมมี่
30 พฤษภาคม - 7 มิถุนายน พ.ศ. 2540  คอนเสิร์ต ICF เทศกาลเด็กนานาชาติ 1997
5 กันยายน พ.ศ. 2541  คอนเสิร์ต จากเพื่อน พี่ และน้อง แด่เรวัต พุทธินันทน์
3 กันยายน พ.ศ. 2543 คอนเสิร์ต 10 ฅนดนตรี 10 ปี สืบ นาคะเสถียร
19 ตุลาคม พ.ศ. 2545  คอนเสิร์ต Music Legend ครั้งที่ 2
17 พฤษภาคม พ.ศ. 2547  คอนเสิร์ต City of Butterfly
23 ธันวาคม พ.ศ. 2549  คอนเสิร์ต ร้อง บรรเลง เพลงของพ่อ
7 กรกฎาคม พ.ศ. 2550  คอนเสิร์ต มนต์เพลงคาราบาว (รับเชิญ)
26 สิงหาคม พ.ศ. 2550  คอนเสิร์ต 25 ปี นิติพงษ์ ห่อนาค
13-14 กันยายน พ.ศ. 2550 คอนเสิร์ต ป้า คนดนตรี คืนชีวิตสู่ธรรมชาติ
13 กันยายน พ.ศ. 2551  คอนเสิร์ต แด่คนช่างฝัน
29 สิงหาคม พ.ศ. 2552  คอนเสิร์ต JOE + J THE BROTHER CONCERT (รับเชิญ)
14 กุมภาพันธ์ พ.ศ. 2553  คอนเสิร์ต จุดประกาย คอนเสิร์ต ซีรีส์ # 37 ตอน พลังรักในเพลงร็อก
18-20 มิถุนายน พ.ศ. 2553  คอนเสิร์ต HUA HIN JAZZ FESTIVAL 2010 Presented by PTT
7 กันยายน พ.ศ. 2553  คอนเสิร์ต ร็อก ดาว คอนเสิร์ต
31 ตุลาคม พ.ศ. 2553  คอนเสิร์ต จุดประกาย คอนเสิร์ต ซีรีส์ # 41 สุรสีห์ อิทธิกุล ตอน กัลปาวสานนั้นนานเพียงใด
22 กุมภาพันธ์ พ.ศ. 2557  คอนเสิร์ต แบเบอร์เพื่อชาวนา
28 - 29 กรกฎาคม พ.ศ. 2557  คอนเสิร์ต กาชาดคอนเสิร์ต ครั้งที่ 41
21 กุมภาพันธ์ พ.ศ. 2558  คอนเสิร์ต Music For Friend
28 - 29 มีนาคม พ.ศ. 2558  คอนเสิร์ต ไหมไทย สิรินธร
5 พฤษภาคม พ.ศ. 2558  คอนเสิร์ต Nuvo & Friends for Nepal
2 สิงหาคม พ.ศ. 2558  คอนเสิร์ต ศรีไศลโชว์ Srisalai Show Love Beyond The Sea (รับเชิญ)
29 - 30 สิงหาคม พ.ศ. 2558  คอนเสิร์ต GREEN CONCERT #18 THE LOST LOVE SONGS ร้อยเพลงรัก..ที่หายไป
24 ตุลาคม พ.ศ. 2558  คอนเสิร์ต ชีวิตเพื่อดนตรี 50 ปี จิรพรรณ อังศวานนท์ (รับเชิญ)
30 เมษายน พ.ศ. 2559  คอนเสิร์ต Love & Hurt : Super Rock Ballads
23 กรกฎาคม พ.ศ. 2559  คอนเสิร์ต Love & Hurt : Super Rock Concert
7 พฤษภาคม พ.ศ. 2560  คอนเสิร์ต Ohm Chatree Live Rewat Forever 2017
10 กุมภาพันธ์ พ.ศ. 2561  คอนเสิร์ต ตามเพลงไหมไทย
19 สิงหาคม พ.ศ. 2561  คอนเสิร์ต Care For Each Other The Night To Remember Bee Gees
11 มิถุนายน พ.ศ. 2566 คอนเสิร์ต รักใหญ่กว่าโลกทั้งใบ The Perfect Harmony
10 มีนาคม พ.ศ. 2567 คอนเสิร์ต ไหมไทยแนะนำดนตรี ลำนำกวีโรแมนติก
ผลงาน > ผลงานอื่น ๆ

27 กรกฎาคม พ.ศ. 2534  "โลกสวยด้วยมือเรา" ร่วมร้องเพลง โลกสวยด้วยมือเรา
29 พฤษภาคม พ.ศ. 2536 "โลกสวยด้วยมือเรา ชุด 2" ร้องเพลง น้ำ
13 ตุลาคม พ.ศ. 2536  "งานซนคนดนตรี นานที 10 ปีหน" ร้องเพลง แผลในใจ (ต้นฉบับเพลงนี้คือ อำพล ลำพูน ในอัลบั้ม วัตถุไวไฟ)
30 พฤษภาคม พ.ศ. 2536  "รวมจินตนาการของคนดนตรี"  (อัลบั้มรวมเพลงฮิตจาก 3 อัลบั้มแรก)
กันยายน พ.ศ. 2537 "The Beatles Profile by Surasee"  (เป็นการนำบทเพลงวง เดอะบีเทิลส์ มาขับร้องใหม่ในสไตล์ของสุรสีห์)
ธันวาคม พ.ศ. 2539 "ธ สถิตในดวงใจนิรันดร์ 4" ร้องเพลง ชะตาชีวิต
2 ธันวาคม พ.ศ. 2546 "Guitarman Project" ร้องเพลง Medley Queen (นำเพลงวง ควีน มารวมกันในรูปแบบเมดเล่ย์) และ เพลง Still got the blues (ต้นฉบับเพลงนี้คือ แกรี มัวร์)
ธันวาคม พ.ศ. 2547 "ขวานไทยใจหนึ่งเดียว" - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
กรกฎาคม พ.ศ. 2549 "H.M. Blues ร้อง บรรเลง เพลงของพ่อ" ร้องเพลง แสงเทียน
พฤษภาคม พ.ศ. 2550 "มนต์เพลงคาราบาว" ร้องเพลง สาธุชน (ต้นฉบับเพลงนี้คือวง คาราบาว ในอัลบั้ม ขี้เมา)
23 มิถุนายน พ.ศ. 2554 "Best Of Surasee" (อัลบั้มรวมเพลงฮิต)
มิถุนายน พ.ศ. 2556 ออกซิงเกิ้ลใหม่ เพลง World
20 กุมภาพันธ์ พ.ศ. 2561 "Signature Collection Of สุรสีห์ อิทธิกุล" (อัลบั้มรวมเพลงฮิต)
24 สิงหาคม พ.ศ. 2562 "A Cordial Tribute to พงษ์เทพ กระโดนชำนาญ" ร้องเพลง นิทรา (ต้นฉบับเพลงนี้คือ พงษ์เทพ กระโดนชำนาญ ในอัลบั้ม ดอกเหงื่อเพื่อชีวิต)
10 ตุลาคม พ.ศ. 2562 "Selection Hi-Res Series" (อัลบั้มรวมเพลงฮิต)
20 พฤศจิกายน พ.ศ. 2564 "คือรางวัลแด่ความฝัน เหล่าศิลปินร่วมร้อง บรรเลงเพลง จรัล มโนเพ็ชร" ร้องเพลง ฉันมีความรักมาให้ ร่วมกับ คณาคำ อภิรดี (ต้นฉบับเพลงนี้คือ จรัล มโนเพ็ชร กับ สุนทรี เวชานนท์ ในอัลบั้ม ฉันมีความรักมาให้)
พ.ศ. 2564 "Care" ร้องเพลง แผลชีวิต (อัลบั้มรวมศิลปินในสังกัด Classy Records)
ผลงาน > ผลงานภาพยนตร์

พ.ศ. 2557  ไอฟาย..แต๊งกิ้ว..เลิฟยู้ รับบท นักร้องในงานเลี้ยง (รับเชิญ)
พ.ศ. 2566 Analog Squad ทีมรักนักหลอก รับบท ปู่เขียว (ซีรี่ส์บน Netflix)
ผลงาน > ผลงานแต่งเพลง

"พระเสาร์รำเริง" บทเพลงจากโครงการ "ภาคีวัดอรุณ" (ปรากฏเพียงชื่อแต่ไม่มีการบันทึกถึง คำร้อง-ทำนอง)
"เลือดไทย" และ "วิภาวดีรังสิต" จากอัลบั้ม "เพลงปลุกใจ ชุด มาตุภูมิ" ของ "วงดุริยางค์กองทัพบก" แต่งขณะที่รับราชการทหารบกเป็น "ร.ต.สุรสีห์ อิทธิกุล" (คำร้อง-ทำนอง)
อัลบั้ม "Butterfly II" ของ "บัตเตอร์ฟลาย" ได้แก่ "Get Enough" (คำร้อง-ทำนอง), "Plastique" (คำร้อง), "Wish You Were Here" (คำร้อง-ทำนอง) ภายหลังได้มีการแปลเพลงภาษาไทยโดย "เขตต์อรัญ เลิศพิพัฒน์" บรรจุไว้ในอัลบั้ม "Project Album" ชื่อเพลงว่า "เหม่อ", "Dead Or Alive" (คำร้อง), "Let Me In" (คำร้อง-ทำนอง) และ "Mr." (คำร้อง-ทำนอง) ภายหลังได้มีการแปลเพลงภาษาไทยโดย "เขตต์อรัญ เลิศพิพัฒน์" บรรจุไว้ในอัลบั้ม "Project Album" ชื่อเพลงว่า "ตน"
เพลง "แรกเจอ" จากอัลบั้ม "เพลงประกอบภาพยนตร์ เงิน เงิน เงิน" ของ "วงบัตเตอร์ฟลาย" (คำร้อง-ทำนอง)
"ทดแทน" "น้ำพุ" "เงียบเหงา" เพลงประกอบภาพยนตร์ "น้ำพุ" (คำร้อง-ทำนอง)
เพลง "ใจ" และ "สุขาใจ" จากอัลบั้ม "บทเพลง" ของ วงอีสซึ่น  (ทำนอง)
อัลบั้ม "กัลปาวสาน" ของ สุรสีห์ อิทธิกุล ได้แก่ "ตัวเราของใคร", "พระอาทิตย์เที่ยงวัน", "ลืมนะลืม", "เอมวลี", "คำนึงชีวิต" และ "ครวญ" (ทำนอง)
อัลบั้ม "Action!" ของ "บัตเตอร์ฟลาย" ได้แก่ "Action", "Dream Chaser", "I Lost My Smile" (คำร้อง-ทำนอง), "Hammer Song" ภายหลังได้มีการแปลเป็นภาษาไทยโดย "เขตต์อรัญ เลิศพิพัฒน์" จากอัลบั้ม "บางอ้อ" ของ "อัสนี-วสันต์" ชื่อเพลงว่า "สัจธรรม", "Phosphorus", "Red Rose Queen" (คำร้อง)
เพลง "เต้นแร้งเต้นกา" และ "อย่าซื่อบื้อ" จากอัลบั้ม "ดอกไม้ จดหมาย ความรัก" ของ "นรินทร ณ บางช้าง" (ทำนอง)
เพลง "อัตตา" และ "ถึงเธอผู้ห่างไกล" จากอัลบั้ม "หุ่นกระบอก" ของ "วง วงตาวัน" (ทำนอง)
เพลง "ดาว" จากอัลบั้ม "ฝันนั้นเป็นจริง" ของ "นรินทร ณ บางช้าง" (ทำนอง)
เพลง "เพียงแต่วันนั้น" และ "ชมกรุง" จากอัลบั้ม "แกง" ของ "แอนนา โรจน์รุ่งฤกษ์" (ทำนอง)
เพลง "เก็บน้ำตา" และ "รู้ตัวหรือเปล่า" จากอัลบั้ม "ขอทางหน่อย" ของ "แอนนา โรจน์รุ่งฤกษ์" (ทำนอง)
เพลง "ตามตะวัน" จากอัลบั้ม "ตามตะวัน" ของ "วงเจริญกรุง" (ทำนอง)
เพลง "สนามหลวง" จากอัลบั้ม "ไหมไทย ๓ ใต้แสงเทียน" ของ "วงไหมไทย ออร์เคสตรา" (ทำนอง)
เพลง "ถอนหายใจให้กับฟ้า" จากอัลบั้ม "ในฝัน" ของ "นันทิดา แก้วบัวสาย" (ทำนอง)
เพลง "คำที่ยิ่งใหญ่" จากอัลบั้ม "บ่งบอก" ของ "นันทิดา แก้วบัวสาย" (ทำนอง)
อัลบั้ม "คนดนตรี" ของ สุรสีห์ อิทธิกุล ได้แก่ "ปราสาททราย", "ตะเกียง" และ "ค้นเข้าไป" (ทำนอง)
เพลง "รักเธอมากมายจริง ๆ" จากอัลบั้ม "ลูกลิงในหัวใจ" ของ "ภูษิต ไล้ทอง" (คำร้อง-ทำนอง)
เพลง "ไฟกับตะวัน" จากอัลบั้ม "ผู้ชายธนู" ของ "สมประสงค์ สิงหวนวัฒน์ " (ทำนอง)
เพลง "จูบที่หัวใจ" จากอัลบั้ม "แมงมุมขยุ้มหัวใจ" ของ "แสงระวี" (ทำนอง)
เพลง "ฟังหูไว้หู" จากอัลบั้ม "คนพันธุ์ร็อก" ของ "วงไฮ-ร็อก" (ทำนอง)
เพลง "สัญญาปากเปล่า" จากอัลบั้ม "สุดสุดไปเลย...ซิ" ของ "วงนูโว" (ทำนอง)
เพลง "เธอร้อนดังไฟ" จากอัลบั้ม "กระชากใจ" ของ "คาไลโดสโคป"  (ทำนอง)
อัลบั้ม "พอดี พอดี" ของ สุรสีห์ อิทธิกุล ได้แก่ "ฟ้า ดาว ฉัน เธอ", "ไปให้ถึงดวงดาว", "น้ำ" และ "ทิ้งฝัน" (ทำนอง)
อัลบั้ม "Project Album" ของ สุรสีห์ อิทธิกุล ได้แก่ "เรื่องธรรมดา", "ยอมจำนน", "เปลวไฟในห่าฝน", "สายน้ำ", "สวรรค์", "ไม่เคยเปลี่ยน", "คุ้มกันไหม" และ "สูงสุดฟ้า" (ทำนอง)
อัลบั้ม "ไหมไทย สุรสีห์" ของ สุรสีห์ อิทธิกุล และ วงสนามหลวง ได้แก่ "ที่ใจใฝ่ฝัน" และ "คำใด" (ทำนอง)
ผลงาน > เพลงประกอบภาพยนตร์และละคร

หยาดเพชร และ แค่คืบ ที่ร้องคู่กับ "สีส้ม เอี่ยมสรรพางค์" หนึ่งในคอรัสหญิงในทีมของ"บัตเตอร์ฟลาย" (เพลงประกอบภาพยนตร์ "เงิน เงิน เงิน")
ยุโรป, เฮฮาปาร์ตี้, ทิวเขา-แมกไม้-สายธาร และในอัลบั้มเพลงประกอบภาพยนตร์จะมี ดนตรีในดวงใจ และ ชีวิตนี้ของใคร (เพลงประกอบภาพยนตร์ "วัยระเริง")
ทดแทน, น้ำพุ และ เงียบเหงา (เพลงประกอบภาพยนตร์ "น้ำพุ")
กุหลาบในเปลวไฟ (เพลงประกอบละคร "กุหลาบในเปลวไฟ")
หน้าที่กับความรัก (เพลงประกอบละคร "อยากหยุดตะวันไว้ที่ปลายฟ้า")
ดาว (เพลงประกอบละคร "เมืองมายา")
Walk You Home (เพลงประกอบภาพยนตร์ "ไอฟาย..แต๊งกิ้ว..เลิฟยู้")
รักไม่รู้ดับ (เพลงประกอบ ซีรีส์บน Netflix "Analog Squad ทีมรักนักหลอก")
ผลงาน > ศิลปินรับเชิญ

เล่นคีย์บอร์ดในอัลบั้ม แกง ของ แอนนา โรจน์รุ่งฤกษ์ (2530)
เล่นกีตาร์ในอัลบั้ม หนึ่งในหลาย ของ อังศณา ช้างเศวต (2531)
เป็นนักดนตรีในอัลบั้ม ขอทางหน่อย ของ แอนนา โรจน์รุ่งฤกษ์ (2531)
เล่นเปียโน, คีย์บอร์ด, โปรแกรมกลอง, เพอร์คัสชั่น, โปรแกรมซีคาแซคร์ในเพลง เรือ, เธอแพ้แค่วานนี้, เตลิด, รักและศรัทธา ในอัลบั้ม ก้าวที่สอง ของ ฤทธิพร อินสว่าง (2531)
เป็นนักดนตรีในอัลบั้ม คนที่ใช่ ของ แอนนา โรจน์รุ่งฤกษ์ (2532)
ผลงาน > รางวัล

สีสันอะวอร์ดส์ ครั้งที่ 3 ประจำปี พ.ศ. 2533 สาขาศิลปินชายเดี่ยวยอดเยี่ยม จากเพลง ปราสาททราย
รางวัลโทรทัศน์ทองคำ ครั้งที่ 5 ประจำปี พ.ศ. 2533 สาขามิวสิกวิดีโอดีเด่น จากเพลง ต้นไม้
รางวัลโทรทัศน์ทองคำ ครั้งที่ 7 ประจำปี พ.ศ. 2535 สาขามิวสิกวิดีโอดีเด่น จากเพลง ไกล
สีสันอะวอร์ดส์ ครั้งที่ 13 ประจำปี พ.ศ. 2543 สาขาศิลปินชายเดี่ยวยอดเยี่ยม, อัลบั้มยอดเยี่ยม จากอัลบั้ม Project ได้แก่เพลง ยอมจำนน
แหล่งข้อมูลอื่น

ทะเลสาบรูปสามเหลี่ยม Triangle Lake เก็บถาวร 2007-10-12 ที่ เวย์แบ็กแมชชีน โดย kilroy จาก โอเคเนชั่น
สุรสีห์ อิทธิกุล กับผลงานเพลงชุด "กัลปาวสาน"[ลิงก์เสีย]
My Favorite Artist No.1[ลิงก์เสีย]
เพลงประจำ หอนิทรรศน์รัตนโกสินทร์
ปลาหนามหลังขาว

| ปลาหนามหลังขาว> สถานะการอนุรักษ์ |
| --- | --- |
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: ปลาตะเพียน 
วงศ์:: วงศ์ปลาตะเพียน 
สกุล:: ปลาขี้ยอก  Kottelat, 2000
สปีชีส์:: Mystacoleucus ectypus
ชื่อทวินาม
Mystacoleucus ectypus Kottelat, 2000

ปลาหนามหลังขาว เป็นปลาน้ำจืดชนิดหนึ่ง มีชื่อวิทยาศาสตร์ว่า Mystacoleucus ectypus ในวงศ์ปลาตะเพียน (Cyprinidae) มีลำตัวแบนข้าง หัวและปากเล็ก ไม่มีหนวด  ลำตัวสีเงินวาวอมเหลืองอ่อน มีเกล็ดตามแนวเส้นข้างลำตัว 42–46 แถว  ครีบสีจางใส ครีบหลังตั้งอยู่ราวกึ่งกลางของความยาวตัว มีแต้มสีดำที่ตอนปลาย ครีบหางเว้าลึก
มีความยาวประมาณ 8 เซนติเมตร เป็นปลาที่พบกระจายพันธุ์เฉพาะลุ่มน้ำโขงในประเทศไทย, ลาว และกัมพูชาเท่านั้น เป็นปลาที่มีพฤติกรรมอพยพย้ายถิ่นในฤดูกาลน้ำหลาก
มีชื่อเรียกในภาษาถิ่นว่า "เกเกาะ"
แหล่งข้อมูลอื่น

รูปและข้อมูลจาก Fishbase.org
| --- | --- |
การแยกแยะหน่วยอนุกรมวิธาน:  Wikidata: Q3768569  EoL: 209588  FishBase: 57694  GBIF: 2363146  iNaturalist: 187714  IRMNG: 10760853  ITIS: 689475  IUCN: 180785  NCBI: 1336025  Plazi: E2A9F593-9A53-7E4C-B354-0D6102364C72  WoRMS: 1010204  ZooBank: B61BA346-7EFD-4E63-8ECF-8FB71AE8F5F5
ฟูจิ กรุ๊ป

| --- | --- |
ประเภท: บริษัทจำกัด
อุตสาหกรรม: อาหาร
ก่อตั้ง: พ.ศ. 2542
สำนักงานใหญ่: 990 ชั้น 33 อาคารอับดุลราฮิมเพลส ถนนพระราม 4 แขวงบางรัก เขตบางรัก กรุงเทพมหานคร 10500
เว็บไซต์: www.fuji.co.th
ฟูจิ กรุ๊ป (Fuji Group) เป็นบริษัทประกอบธุรกิจร้านอาหารในชื่อ ฟูจิ ซูชิซึคิจิ และโคโค่อิชิบันยะ
ประวัติ

ร้านอาหารฟูจิ เป็นร้านอาหารญี่ปุ่น โดยคุณทานากะ ชาวญี่ปุ่น ได้เดินทางเข้ามาประเทศไทย ร่วมมือกับพรรคพวกเปิดร้านอาหารญี่ปุ่นขึ้น ร้านแรกชื่อ "ไทยซึคิจิ" เป็นร้านที่เปิดเพื่อบริการลูกค้าชาวญี่ปุ่นด้วยกันเองเป็นหลัก ซึ่งประสบความสำเร็จดี จากนั้นคุณทานากะยังร่วมหุ้นเปิดร้าน "ชินไดโกกุ" ขึ้นอีกที่ย่านสวนลุม ซึ่งเป็นที่ตั้งของตึกอับดุลลาฮิมในปัจจุบัน ภายหลังได้ย้ายไปอยู่ที่ย่านอโศก นอกจากนั้นยังเปิด "โกเบ" ที่ย่านสยามสแควร์
จากนั้นคุณทานากะจึงเปิดร้านอาหาร "ฟูจิ" เริ่มเปิดตัวอย่างเป็นทางการเมื่อ พ.ศ. 2542 โดยร้านแรกเปิดบริการที่ศูนย์การค้าเซ็นทรัลพลาซา ลาดพร้าว ธุรกิจร้านฟูจิเติบโตอย่างรวดเร็วในช่วงวิกฤตต้มยำกุ้ง เนื่องจากผู้บริโภคเลือกทางของที่คุ้มค่าเงินที่สุด
ในช่วง พ.ศ. 2562 ฟูจิ กรุ๊ปมีร้านฟูจิ 105 สาขา มีร้านซูชิซึคิจิ (Sushi Tsukiji) บนถนนสีลมอีก 1 สาขา และซื้อแฟรนไชส์ร้านโคโค่อิชิบันยะ ข้าวหน้าแกงกะหรี่จากญี่ปุ่น โดยเปิดได้ 25 สาขา
นอกจากธุรกิจร้านอาหารแล้ว บริษัทยังได้ลงทุนเปิดบริการโรงแรมทนาบูติก บนเกาะสมุย จังหวัดสุราษฎร์ธานี ในประเทศญี่ปุ่นยังดำเนินธุรกิจร้านอาหารไทย ชื่อ ร้านบางกอกคิทเช่น  ดำเนินธุรกิจโรงแรมฮิบิย่าซิตี้ ที่กรุงโตเกียว และร้านอาหารฝรั่งเศส ชื่อบราสซารี
แหล่งข้อมูลอื่น

http://www.fuji.co.th/
| ด ค กแฟรนไชส์ธุรกิจอาหารในประเทศไทย |
| --- | --- | --- |
| ปัจจุบัน |  เบอร์เกอร์คิง  แมคโดนัลด์  มอสเบอร์เกอร์  เชค แช็ค  เคเอฟซี  บอนชอนชิกเกน  กูร์ กูร์ ชิคเก้น  เจิ้งซิน ชิคเก้น สเต็ก  พิซซ่าฮัท  เดอะ พิซซ่า คอมปะนี  โดมิโน่ส์ พิซซ่า  นารายณ์ พิซเซอเรีย  อีทพิซซ่า  ซิซซ์เล่อร์  เปปเปอร์ ลันช์  ซานตาเฟ่สเต็ก  ซับเวย์  ลัคกี้สุกี้  เชสเตอร์  ฟูจิ  ฮะจิบัง ราเมน  อิปปุโดะ ราเมน  โคโค่อิชิบันยะ  บาร์บีคิวพลาซ่า  เอ็มเค เรสโตรองต์  สุกี้ตี๋น้อย  ไหตี่เลา  โจ๊กกองปราบ  ชายสี่ บะหมี่เกี๊ยว  โชคดีติ่มซำ  ซาลาเปาทับหลี  เชสเตอร์  ยาโยอิ  |  |
| อดีต |  เวนดี้ส์  ป๊อปอายส์  คาร์ลซ จูเนียร์  เอ แอนด์ ดับบลิว  มิสเตอร์พิซซ่า  ไดโดมอน  ฮอทพอท  เท็กซัสชิคเก้น  ทาโก้ เบลล์  ฮอตสตาร์ชิกเกน  |  |
ฟูจิที่เทอร์มินอล 21 อโศก
เจด คาร์กิลล์

| Jade Cargill |
| --- | --- |

ชื่อเกิด: Jade Cargill
เกิด:  (1992-06-03) 3 มิถุนายน ค.ศ. 1992 (32 ปี) Gifford, Florida, U.S.
การศึกษา: Jacksonville University
บุตร: 1
ประวัติมวยปล้ำอาชีพ
ชื่อบนสังเวียน: Jade Cargill
ส่วนสูง: 5 ฟุต 10 นิ้ว (178 เซนติเมตร)
น้ำหนัก: 160 ปอนด์ (73 กิโลกรัม)
มาจาก: Vero Beach, Florida, U.S.
ฝึกหัดโดย: A. R. Fox Dustin Rhodes Heath Miller Q. T. Marshall Sonjay Dutt Bryan Danielson
เปิดตัว: March 3, 2021
เจด คาร์กิลล์ (Jade Cargill; 3 มิถุนายน ค.ศ. 1992) เป็นนักมวยปล้ำอาชีพชาวอเมริกันที่เซ็นสัญญากับ WWE ในตอนที่อยู่กับ All Elite Wrestling (AEW) เป็นเจ้าของสถิติแชมป์ TBS ที่ครองได้ยาวนานที่สุดใน AEW ถึง 508 วัน
ชีวิตวัยเยาว์

คาร์กิลล์เกิดที่เมืองกิฟฟอร์ด รัฐฟลอริดา เธอเข้าเรียนที่โรงเรียนมัธยมเซบาสเตียนริเวอร์และโรงเรียนมัธยมเวโรบีช โดยช่วยทีมของเธอในการแข่งขันบาสเกตบอลชิงแชมป์เขตสองรายการ คาร์กิลล์สำเร็จการศึกษาจากมหาวิทยาลัยแจ็กสันวิลล์ด้วยปริญญาสังคมศาสตร์ โดยเธอเล่นบาสเก็ตบอล และได้รับการเสนอชื่อให้ติดทีมชุดใหญ่แอตแลนติก ซัน พรีซีซั่นในปีสุดท้ายของเธอ เธอยังมีปริญญาโทที่ได้รับการรับรองในด้านจิตวิทยาเด็กอีกด้วย
ชีวิตส่วนตัว

คาร์กิลล์มีเชื้อสายจาเมกา เธอมีลูกสาวคนหนึ่งชื่อเบลีย์ ควินน์กับคู่หูของเธอ อดีตเบสคนที่สองของซินซินแนติ เรดส์ แบรนดอน ฟิลลิปส์ คาร์กิลล์ให้เครดิตนักมวยปล้ำหญิงผู้ล่วงลับ Chyna และตัวละคร X-Men Storm เป็นแรงบันดาลใจของเธอ
ในเดือนมีนาคม 2023 ฟิลลิปส์และคาร์กิลล์ได้รับการประกาศให้เป็นเจ้าของ Texas Smoke ซึ่งเป็นแฟรนไชส์ลำดับที่สี่ของ Women's Professional Fastpitch (WPF) ซึ่งตั้งอยู่ในเมืองออสติน รัฐเท็กซัส
แชมป์และรางวัล

All Elite Wrestling
AEW TBS Championship (1 time)
TBS Championship Tournament (2022)
Dynamite Award (1 time)
Breakout Star – Female (2022)
Pro Wrestling Illustrated
Ranked No. 5 of the top 150 female wrestlers in the PWI Women's 150 in 2022
Rookie of the Year (2021)
Wrestling Observer Newsletter
Rookie of the Year (2021)
WWE
WWE Women's Tag Team Championship (2 times) – with Bianca Belair
แหล่งข้อมูลอื่น

เจด คาร์กิลล์ ที่อินเทอร์เน็ตมูวีเดตาเบส
กลุ่มตลาดร่วมอเมริกาใต้ตอนล่าง

กลุ่มตลาดร่วมอเมริกาใต้ตอนล่าง (อังกฤษ: Southern Common Market) ซึ่งโดยทั่วไปรู้จักกันในชื่อ Mercosur ในภาษาสเปน และ Mercosul ในโปรตุเกส เป็นกลุ่มการค้าของทวีปอเมริกาใต้ ที่จัดตั้งขึ้นโดยสนธิสัญญาอาซุนซิออน ในปี 1991 และพิธีสารโอรูเปรตู ในปี 1994 สมาชิกเต็มรูปแบบได้แก่ อาร์เจนตินา โบลิเวีย บราซิล ปารากวัย และอุรุกวัย ส่วนเวเนซุเอลา เป็นสมาชิกเต็มรูปแบบแต่ถูกระงับตั้งแต่วันที่ 1 ธันวาคม 2016 สำหรับประเทศที่เป็นสมาชิกสมทบประกอบด้วย ชิลี โคลอมเบีย เอกวาดอร์ กาย อานา ปานามา เปรู และซูรินาม ขณะที่โบลิเวียเป็นสมาชิกเต็มตัวเมื่อวันที่ 8 กรกฎาคม พ.ศ. 2567
การท่องเที่ยวแห่งสหประชาชาติ

| --- | --- |

สำนักงานใหญ่การท่องเที่ยวแห่งสหประชาชาติ กรุงมาดริด ประเทศสเปน
ชื่อย่อ: UN Tourism
ก่อตั้ง: 1 พฤศจิกายน 1975 (49 ปีก่อน) (1975-11-01)
ประเภท: หน่วยงานพิเศษของสหประชาชาต
สถานะตามกฎหมาย: ดำเนินงานอยู่
สํานักงานใหญ่: มาดริด สเปน
สมาชิก  : รัฐสมาชิก 160 รัฐ
Secretary-General: Zurab Pololikashvili
องค์กรปกครอง: สหประชาชาติ
เว็บไซต์: www.unwto.org

องค์การการท่องเที่ยวโลกแห่งสหประชาชาติ หรือ การท่องเที่ยวแห่งสหประชาชาติ (อังกฤษ: UN Tourism เดิมชื่อ UNWTO) เป็นหน่วยงานพิเศษของสหประชาชาติที่ส่งเสริมการท่องเที่ยวที่รับผิดชอบ ยั่งยืน และเข้าถึงได้สำหรับทุกคน สำนักงานใหญ่ตั้งอยู่ที่กรุงมาดริด ประเทศสเปน สำนักงานอื่น ๆ ได้แก่ สำนักงานสนับสนุนระดับภูมิภาคเอเชียและแปซิฟิกในเมืองนารระ ประเทศญี่ปุ่น และสำนักงานระดับภูมิภาคตะวันออกกลางในริยาด ประเทศซาอุดีอาระเบีย
สำนักงานการท่องเที่ยวแห่งสหประชาชาติทำหน้าที่เป็นลานประชาคมระดับโลกทางด้านนโยบายการท่องเที่ยวและเป็นแหล่งค้นคว้าและความรู้ด้านการท่องเที่ยว ส่งเสริมการแข่งขันด้านการท่องเที่ยว นวัตกรรม การศึกษา การลงทุน และการเปลี่ยนแปลงทางดิจิทัล องค์กรยังมุ่งเน้นด้านจริยธรรม วัฒนธรรม และความรับผิดชอบต่อสังคมที่เกี่ยวข้องกับการท่องเที่ยว ให้ความร่วมมือทางเทคนิค รวมถึงสถาบันการท่องเที่ยวแห่งสหประชาชาติและงานสถิติ
ภาษาทางการของการท่องเที่ยวแห่งสหประชาชาติมี 6 ภาษา ได้แก่ ภาษาอาหรับ จีน อังกฤษ ฝรั่งเศส รัสเซีย และสเปน
สำนักวิชาอุตสาหกรรมเกษตร มหาวิทยาลัยแม่ฟ้าหลวง

| --- | --- |
School of Agro-Industry, Mae Fah Luang University

ชื่อย่อ: AGRO / MFU.
คติพจน์: "เป็นองค์กรชั้นนำด้านอุตสาหกรรมเกษตรที่ได้รับการยอมรับในระดับนานาชาติ"
สถาปนา: 9 มีนาคม พ.ศ. 2542 (25 ปี)
คณบดี: รศ.ดร.สาโรจน์ รอดคืน
ที่อยู่: 333 หมู่ 1 ตำบลท่าสุด อำเภอเมืองเชียงราย จังหวัดเชียงราย 57100
เพลง: อุตสาหกรรมเกษตรแม่ฟ้าหลวง
สี:   สีชมพู
เว็บไซต์: สำนักวิชาอุตสาหกรรมเกษตร มหาวิทยาลัยแม่ฟ้าหลวง
สำนักวิชาอุตสาหกรรมการเกษตร มหาวิทยาลัยแม่ฟ้าหลวง (อังกฤษ: School of Agro-Industry, Mae Fah Luang University) จัดตั้งขึ้นเมื่อปี พ.ศ. 2542 นับเป็นสำนักวิชาลำดับที่ 4 ของมหาวิทยาลัยแม่ฟ้าหลวง เป็นสถาบันการศึกษาด้านอุตสาหกรรมทางการเกษตร ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย
ประวัติ

สำนักวิชาอุตสาหกรรมเกษตร ชื่อเดิมสำนักวิชาเทคโนโลยีการเกษตร จัดตั้งเมื่อวันที่ 9 มีนาคม พ.ศ. 2542 เพื่อผลิตบัณฑิตสาขาวิชาเทคโนโลยีการอาหาร ต่อมาในปี พ.ศ. 2546 ได้เปิดการสอนในสาขาวิชาเทคโนโลยีหลังการเก็บเกี่ยวและบรรจุภัณฑ์ ปี พ.ศ. 2551 ได้เปลี่ยนชื่อสาขาวิชาเป็นชื่อสาขาวิชาเทคโนโลยีการจัดการผลิตผลเกษตรและการบรรจุ ตลอดระยะเวลา 12 ปีที่ผ่านมา สำนักวิชาอุตสาหกรรมเกษตรมีการพัฒนาไปในทิศทางที่ดีและเติบโตขึ้น มีการเปิดสอนหลักสูตรทั้งระดับปริญญาตรี โท และเอก และมีบัณฑิตที่สำเร็จการศึกษาแล้วทั้งระดับปริญญาตรี และปริญญาโทที่มีคุณภาพ ประกอบด้วยคุณธรรมและจริยธรรมในวิชาชีพ ซึ่งจะช่วยนำพาอุตสาหกรรมเกษตรของประเทศไทยก้าวต่อไปอย่างมั่นคงสู่อนาคตที่ยิ่งใหญ่ วิวัฒนาการการเปิดหลักสูตรที่มีความหลากหลายทั้งสาขาวิชา และพัฒนาการศึกษาอย่างต่อเนื่อง
หลักสูตร

ปัจจุบัน สำนักวิชาอุตสาหกรรมการเกษตร  มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
| หลักสูตรที่เปิดสอนในสำนักวิชาอุตสาหกรรมเกษตร มหาวิทยาลัยแม่ฟ้าหลวง> ระดับปริญญาตรี | หลักสูตรที่เปิดสอนในสำนักวิชาอุตสาหกรรมเกษตร มหาวิทยาลัยแม่ฟ้าหลวง> ระดับปริญญาโท | หลักสูตรที่เปิดสอนในสำนักวิชาอุตสาหกรรมเกษตร มหาวิทยาลัยแม่ฟ้าหลวง> ระดับปริญญาเอก | หลักสูตรที่เปิดสอนในสำนักวิชาอุตสาหกรรมเกษตร มหาวิทยาลัยแม่ฟ้าหลวง>  |
| --- | --- | --- | --- |
| หลักสูตรวิทยาศาสตรบัณฑิต (วท.บ.) สาขาวิชานวัตกรรมวิทยาศาสตร์และเทคโนโลยีการอาหาร สาขาวิชาโลจิสติกส์เกษตรและอาหาร | หลักสูตรวิทยาศาสตรมหาบัณฑิต (วท.ม.) สาขาวิชาวิทยาศาสตร์และเทคโนโลยีการอาหาร  สาขาวิชาเทคโนโลยีและนวัตกรรมหลังการเก็บเกี่ยว | หลักสูตรปรัชญาดุษฎีบัณฑิต (ปร.ด.) สาขาวิชาวิทยาศาสตร์และเทคโนโลยีการอาหาร |  |
ทำเนียบคณบดี

คณบดีสำนักวิชาอุตสาหกรรมการเกษตร มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
| 0 | 1 | 2 |
| --- | --- | --- |
ทำเนียบคณบดีสำนักวิชาอุตสาหกรรมการเกษตร มหาวิทยาลัยแม่ฟ้าหลวง 
| รายนามคณบดี | ระยะเวลาในการดำรงตำแหน่ง |  |
| 1. รองศาสตราจารย์ ยุทธนา  สมิตะสิริ (รักษาการ) | พ.ศ. 2542 - พ.ศ. 2545 |  |
| 2. รองศาสตราจารย์ ดร.เทอด  เทศประทีป (รักษาการ) | พ.ศ. 2545 - พ.ศ. 2545 |  |
| 3. ผู้ช่วยศาสตราจารย์ ลักขณา  รุจนะไกรกานต์ (รักษาการ) | พ.ศ. 2545 - พ.ศ. 2548 |  |
| 4. รองศาสตราจารย์ ดร.อรพิน  ภูมิภมร | พ.ศ. 2548 - พ.ศ. 2553 |  |
| 5. ผู้ช่วยศาสตราจารย์ ดร.วิชชา  สอาดสุด | พ.ศ. 2553 - พ.ศ. 2556 |  |
| 6. ผู้ช่วยศาสตราจารย์ ดร.มัชฌิมา  นราดิศร (รักษาการ) | พ.ศ. 2556 - พ.ศ. 2562 |  |
| 7. ศาสตราจารย์ ดร.สุจิตรา วงศ์เกษมจิตต์ (รักษาการ) | พ.ศ. 2562 - พ.ศ. 2562 |  |
| 8. รองศาสตราจารย์ ดร. สาโรจน์ รอดคืน | พ.ศ. 2563 - ปัจจุบัน |  |
ดูเพิ่ม

มหาวิทยาลัยแม่ฟ้าหลวง
รายชื่อคณะอุตสาหกรรมเกษตรในประเทศไทย